stanford-oval/wikipedia huggingface dataset:
Vihdin seurakuntatalo

| Vihdin seurakuntatalo> Vichtis församlingshus |
| --- | --- |

Osoite:  Niuhalanraitti 6, 03400 Vihti
Sijainti:  Vihdin kirkonkylä, Vihti
Rakennustyyppi:  Seurakuntatalo
Valmistumisvuosi:  1979
Suunnittelija:  Touko Saari
Omistaja:  Vihdin seurakunta
Julkisivumateriaali:  Valkea tiili
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vihdin seurakuntatalo (ruots. Vichtis församlingshus) on Vihdin seurakunnan seurakuntatalo Vihdin kirkonkylässä.
Historia ja arkkitehtuuri

Ensimmäisen kerran tarve seurakuntatalosta nostettiin esiin Vihdin seurakunnassa jo 1920-luvulla, kun Vihdin pikkupappila, eli Kuortilan talo havaittiin liian pieneksi suurten juhlien järjestämistä varten. Kuitenkin vasta vuonna 1979 arkkitehti Touko Saaren suunnittelema seurakuntatalo valmistui kirkonkylään Vihdin pappilan alapuolelle.
Vihdin seurakuntatalossa on kaksi juhlasalia; seurakuntasali ja suuri juhlasali, johon voidaan tarpeen tullen liittää myös toimituskappeli. Juhlasalin päätyseinällä on kuvanveistäjä Uuno Poikosen puureliefi "Pääsiäisfuuga". Saliin mahtuu 200 henkeä ja seurakuntasaliin noin 50 henkeä. Salien lisäksi rakennuksessa on suuri keittiö, takkahuone, kokoushuone, sekä kirkkoherranvirasto ja taloustoimisto. Talon yhteydessä on myös muutamia asuntoja.
Nykytilanne

2010-luvulla kirkkoherranvirasto ja taloustoimisto muuttivat Vihdin seurakuntatalolta Nummelaan johtuen rakennuksen sisäilmaongelmista. Rakennusta remontoitiin, mutta seurakunta ei ole saanut sisäilmaongelmia kuriin ja rakennus suljettiin käytöltä vuoden 2019 alussa. Vihdin seurakunnan kirkkoneuvosto teki päätöksen rakennuksen purkamisesta ja uuden rakennuksen rakentamisesta paikalle, sillä rakennuksen korjauksen ei ole katsottu olevan kannattavaa. Asiassa kuitenkin tuli täyskäännös vuoden 2021lokakuussa, jolloin Luoteis-Uusimaa uutisoi, että Vihdin kirkkoneuvosto aikoo saada seurakuntatalon uudelleen käyttöön muun muassa sisäilmapuhdistimilla ja tiivistysremontilla.
Lue myös

Vihdin seurakunta
Vihdin kirkko
Vihti
Luonnon kiertokulku

Luonnon kiertokulku on käsite, johon kuuluu biogeokemiallinen kierto ja energian kierto ekosysteemissä. 
Energia tulee ekosysteemiin auringon energiasta. Energia kulkee ekosysteemin lävitse trofiatasolta toiselle. Kasvit, jotka auringon energian ja hiilidioksidin myötä tuottavat yhteyttämistuotteita, ovat tuottajia eli autotrofeja. Eläimet ovat kuluttajia, eli heterotrofeja. Kuluttajat jaetaan kolmeen ryhmään. Ensimmäisen ryhmän kuluttajia ovat kasvinsyöjät. Toisen ryhmän kuluttajia ovat kasvinsyöjiä saalistavat pedot. Kolmannen ryhmän kuluttajia ovat toisia petoja saalistavat pedot, eli huippupedot. Energian kiertokulkuun kuuluu myös hajottajien toiminta. Eliöiden määrä vähenee siirryttäessä trofiatasolta toiselle ravintoketjun huippua kohden. Energiaa kuluu joka tasolla elintoimintoihin ja näin tapahtuu energian ohivirtausta, jonka vaikutuksesta energia ravintoketjussa vähenee siirryttäessä ravintoketjussa ylöspäin.[lähde? ]
Hiilen- ja hapen kiertokulku on oleellinen osa luonnon kiertokulkua. Kasvit käyttävät fotosynteesiin hiilidioksidia ja happea vapautuu. Eläinten hengitykseen, johon kuuluu soluhengitys, eläimet käyttävät happea ja samalla hiilidioksidia vapautuu. Hiilen ja hapen kiertokulkuun kuuluu myös hajottajien toiminta. Myös typen kiertokulku on oleellinen osa luonnonkiertokulkua. Typpeä kasvit saavat sekä bioottisesti että abioottisesti. Typpi on Dna:n rakennusosa. Kasvit käyttävät myös ammoniumtyppeä. Bakteerien toiminnassa mukana olevia typpiyhdisteitä ovat nitraatit ja nitriitit.[lähde? ]
Hajottajat hajottavat kuollutta ainesta, jolloin ravinteita vapautuu takaisin maaperään.
Luettelo virallisista kielistä

Tämä on luettelo virallisista kielistä. Sulkeissa on merkittynä valtiot, joissa kielellä on virallinen asema.
Valkeajärvi (Jämsä, Sammallahti)

| Valkeajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°52′21″N, 25°23′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Myllyjärveen 
Järvinumero:  14.221.1.129
Mittaustietoja
Pinnankorkeus:  133 m  
Pituus:  190 m  
Leveys:  90 m  
Rantaviiva:  0,481 km  
Pinta-ala:  1,384 ha  
Saaria:  ei saaria 
 fiValkeajärvi 
Valkeajärvi  on Keski-Suomessa Jämsässä Sammallahden kylän lähellä sijaitseva järvi.
Maantietoa

Järven pinta-ala on 1,4 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 500 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 133 metriä mpy.
Luotonen

Luotonen voi tarkoittaa seuraavia:
Antti Luotonen (1910–1997), kirjailija ja sekatyömies
Edvin Luotonen (s. 1886), lyseon lehtori ja kunnallispoliitikko
Eeva Luotonen (s. 1954), radiotoimittaja
Huvi Luotonen (1900–1946), kommunistipoliitikko ja päätoimittaja
Jalmari Jyränkö oik. Arvo Jalmari Luotonen (1896–1964), kirjailija
Joona Luotonen (s. 1996), pikajuoksija, pituushyppääjä ja kolmiloikkaaja
Kalle Luotonen (1938–2023), näyttelijä, ohjaaja ja näytelmäkirjailija
Lasse Luotonen (s. 1983), moukarinheittäjä
Matias Kosti Luotonen (s. 1897), jääkäri
Otto Luotonen (s. 1972), muusikko
Vappu Väre, oik. Lyyli Sigrid Luotonen (1901–1964), kirjailija
Luotonen, järvi Savitaipaleella
Luotonen, Luotostenlampi, järvi Viitasaarella
Luotonen, järvi Viitasaarella lähellä Kotvalaa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luotonen”, voi hakea sivunnimihaulla, laajalla sivunnimihaulla tai tekstihaulla.
Vice Lords

| Vice Lords |
| --- | --- |
Perustettu:  1958 Chicago
Perustaja:  Monia
Vuodet toiminnassa:  1958–
Alue:  Chicago
Jäsenyys:  Sekalainen
Almighty Vice Lord Nation (Lyh: A.V.L.N, V.L.N ja C.V.L.N.) on Chicagon toiseksi suurin ja vanhin katujengi. Heidän jäsenmääränsä on arvioitu olevan yli 3 600, jopa noin 30 000 jäseneen asti. AVLN tulkitaan yleensä yhdeksi People Nation- jengi yhdistyksen perustajaryhmistä.
Alku ja kasvu

Alkuperäisen Vice Lords-jengin perustivat vuonna 1958 kolme North Lawndalesta lähtöisin olevaa afroamerikkalaista nuorta. Kyseiset nuorukaiset tapasivat toisensa nuorisovankilassa St.Charlesissa. Tulevan jengin johtajaksi valittiin pää-aiheinen perustaja Edward Perry. Päästessään nuorisovankilasta, he alkoivat järjestelmällisesti värvätä uusia jäseniä läheisistä naapurustoistaan. Vuonna 1964 alkoi "nousukausi" jonka aikana he kasvoivat merkittävästi ja lainvalvojat merkkasivat heidät pääkohteekseen ryöstelyiden, varasteluiden ynnä muun ilkivallan takia. Heidän väkivaltaisesta käyttäytymisestään ilmoitettiin usein ja heitä pelättiin Lawndalen naapurustossa.
CVL, Inc.

Vakauttaakseen julkista kuvaansa, Vice Lordsin johtajat vaihtoivat yhteistoimin jengin uudeksi nimeksi: "Conservative Vice Lords".
Vuonna 1970 kaksi Vice Lordsin johtajaa, Alfonso Alfred ja Bobby Gore, hakivat 275 000 $ apurahaa Rockefeller säätiöltä. Rockefeller Foundation tietämättömyydessään Vice Lordsin tavoitteista ja toiminnasta hyväksyi hakemuksen. Näin ollen Vice Lords yhdistivät pienempiä jengejä kuten: Cherokeesin, Morphinesin, Commanches, Continental Pimps, Imperial Chaplains, Clovers, Cobras ja Braves) Vice Lord Nationiin. Sijoituksen tuloksena heidän kokonaisjäsenmääränsä nousi räjähdysmäisesti. Myöhemmin kuitenkin tuli Rockfeller Foundationillekin selväksi, että he olivat muuttumattomasti edelleen väkivaltaisia rikollisia.
1980-luku ja sen jälkeen

Julkisen painostuksen jälkeen liittovaltion tutkimusosasto selvittivät mihin CVL Inc. käytti Rockefellerin antamat apurahat. Tutkimusten perusteella monia jengin johtajia pidätettiin ja tuomittiin. 1980-luvun alussa Perry ja Alfred olivat kummatkin kuolleet ja Gore oli istumassa tuomiotaan murhasta. Nuorempi Vice Lordsin johtajisto yritti peitellä jengin todellisia aikeita toisella peitekampanjalla. Tällä kertaa he omaksuivat islamilaiset aatteet. 1990-luvun puolivälissä he olivat laatineet laajan kirjoituskokoelman "Lords of Islam" (suom. Islamin herrat), joista tuli jengin uudet säännöt. Heidän päämajansa, Pulaskin ja 16th Streetin lähellä, on nimeltään "Holy City" (suom. Pyhä Kaupunki). 1990-luvulla Vice Lordeista, tavallisten toimien ohella, tuli kehittynyt ja laajentunut velkahuijauksissa, luottokorttihuijauksissa ja rahanpesussa.
Alaryhmät

Sen lisäksi, että Vice Lordeilla on toimialueita Chicagossa, heillä on myös toimialueita monessa muussakin kaupungissa esimerkiksi Detroitissa, Michiganissä, Indianapolisissa; Indiana, South Bendissä; Indiana, Milwaukeessa, Memphisissä, Garyssä, Jacksonissa, Minneapolisissa ja Benton Harborissa.
Alkuryhmän (Conservative Vice Lords) lisäksi Vice Lordsiin kuuluu myös monia pieniä ryhmiä, joihin kuuluu muun muassa Cicero Insane Vice Lords, Ebony Vice Lords, Executioner Vice Lords, Imperial Insane Vice Lords, Mafia Insane Vice Lords, Renegade Vice Lords, Traveler Vice Lords, Undertaker Vice Lords, ja Unknown Vice Lords.
Symbolit ja tunnuskuvat

Lippiksen lippa vasemmalle vinossa (edustaa People Nationia, oikealle Folk Nationia)
Playboy logo
Martini lasi
hanska
silinteri
Viisisakarainen tähti - edustaa (myötäpäivään ylhäältä) rakkautta, totuutta, rauhaa, vapautta ja oikeutta
Kuunsirppi
Sapeli
Hiilihanko, osoittaa alas (Pilkkaa vastustajiensa Maniac Latin Disciplesin tunnusta, joka on hiilihanko ylöspäin)
rikkinäinen sydän jolla on siivet (Pilkkaa Folk Nationia sekä Maniac Latin Disciples-jengiä)
Viisisakarainen kruunu
pyramidi, jonka yläpuolella on silmä (pyramidi korostaa jengin afrikkalaisuutta, kun taas silmä merkitsee Allahia, joka vartioitsee ja suojelee jengin jäseniä).
kuusisakarainen tähti joka on katkennut keskeltä (epäkunnioittaa Folk Nationia)
Paimensauva
Jokaisella Vice Lordsin ryhmällä on oma 'johtaja' ja ranking-virkailijat. Kaikki Vice Lord ryhmät kunnioittavat korkea-arvoisia jäseniä jotka pitävät hallussaan 'Universal Elite' -titteliä. Heitä kutsutaan yleensä nimellä "Lord Almighty".
Willie Lloyd

Willie Lloyd (Unknown Vice Lord jengin johtaja) kutsui itseään nimellä "King of Kings" (suom. Kuninkaiden kuningas) ja ilmoitti olevansa koko Vice Lord Nationin johtaja. Vuonna 2003, kaksi vuotta sen jälkeen kun hänet päästettiin vankilasta, häntä ammuttiin Garfield Parkissa kuusi kertaa. Se oli kolmas salamurhayritys häntä kohtaan. Willie on nyt päästä alaspäin halvaantunut jossain päin USA:ta. Vain hän tietää kuka häntä ampui, koska ampujaa ei ole saatu kiinni. Willie sai lempinimen Bulletproof man, koska hän on selvinnyt niin monesta murhayrityksestä.
Käännös suomeksi
Luoton loppu

| Luoton loppu |
| --- | --- |

Kirjailija:  Timo Harakka
Kieli:  suomi
Kustantaja:  WSOY
Julkaistu:  2009
Löydä lisää kirjojaKirjallisuuden teemasivulta
Luoton loppu - Rahavallan raunioilta  kohti uutta kapitalismia on Timo Harakan kirjoittama pamfletti vuonna 2007 alkaneesta maailmantalouden kriisistä ja "äärikapitalismin konkurssista". Kirja on julkaistu kesäkuussa 2009 WSOY:n Barrikadi-sarjassa.
Harakan mukaan finanssikriisi ja siitä aiheutunut maailmanlaajuinen taantuma osoittavat, että äärikapitalistinen ideologia on ajautunut samanlaiseen vararikkoon kuin kommunismi 1980-luvun lopussa. Luottamus markkinoiden omaan kykyyn säädellä ja ohjata itseään on ollut katastrofaalinen virhe. Vaihtoehto ei kuitenkaan ole valtiojohtoinen komentotalous, vaan kapitalismin omakin logiikka edellyttää yhteistyötä markkinoiden ja julkisen vallan välillä.
Rahoitus, jonka rooli kansantaloudessa on palvella markkinoita – ohjaamalla varoja tehokkaasti parhaaseen liiketoimintaan sekä antamalla ajantasaista ja oikeaa tietoa sijoittajille – on päästetty kasvamaan jättimäiseksi finanssiteollisuudeksi, jolla on liikaa valtaa. Kirja analysoi vuoden 2008 talouskriisin keskeisiä syitä ja ruotii finanssijärjestelmän uudistamistarpeita.
Viktor Pyötsiä

Lentomestari Viktor Pyötsiän käyttämä FR-110 on museoitu Suomen Ilmavoimamuseoon (K-SIM) Tikkakoskelle.
Viktor "Isä-Vikki" Pyötsiä (1. maaliskuuta 1909 Valkeala – 13. huhtikuuta 1996) oli suomalainen hävittäjälentäjä. Hän taisteli Lentorykmentti 3:een kuuluvassa HLeLv 24:ssä. Pyötsiä astui palvelukseen jo vuonna 1932. Hän yleni kersantista vääpeliksi sekä suoritti lentosotakoulun. Nimitys lentomestariksi tapahtui maaliskuussa 1939.
Kutsumanimi "Isä-Vikki" johtui siitä, että hän kokeneempana pilottina opetti nuoremmilleen, muun ohella ilmataistelutaktiikkaa sekä muita sotilasilmailuun liittyviä asioita. Sodan aikana Viktor Pyötsiä oli myös perheellinen mies, jolla oli ainakin tyttäriä.
Lentomestari Pyötsiä saavutti 19,5 varmennettua ilmavoittoa, joskin Suomen Ilmavoimamuseon mukaan niitä oli 20 1/3. Hänen saavutuksissaan on erikoista se, että Pyötsiä oli hävittäjä-ässä sekä Fokker D.XXI:llä ja jo Talvisodan aikana, että myöhemmin Jatkosodassa Brewster F2A:lla saavutetuilla pudotuksilla, sekä konetyypeittäin katsottuna - muttei enää Me 109 Bf:lla, jolla (MT-235) lentäessään hän myös haavoittui jatkosodassa. Siviiliammatiltaan Viktor Pyötsiä jatkoi edelleen ilmailun parissa, toimien lennonjohtajana.
Viktor Dalbo

| Viktor Dalbo> Henkilötiedot |
| --- | --- |
Koko nimi:  Viktor Gabriel Dalbo
Syntynyt: 24. elokuuta 1883 Pirttikylä
Kuollut: 8. maaliskuuta 1957 (73 vuotta)
Ammatti:  näyttelijä, kuvataiteilija
Viktor Gabriel Dalbo (24. elokuuta 1883 Pirttikylä – 8. maaliskuuta 1957) oli suomalainen kuvataiteilija ja näyttelijä.
Elämä ja ura

Viktor Dalbon vanhemmat olivat liikemies Johan Dalbo ja Maria Snell. Dalbo suoritti Uudenkaupungin seminaarin ja opiskeli maalausta Taideyhdistyksen Piirustuskoulussa Ateneumissa. Lisäksi hän kävi Ruotsalaisen Teatterin oppilaskoulua Helsingissä. Dalbo työskenteli näyttelijänä Helsingin Ruotsalaisessa Teatterissa 1907–1910 ja Svenska Inhemska Teaternissa Turussa 1911–1913. Kuvataiteilijana hän debytoi Helsingissä vuonna 1910.
Dalbon maisema-aiheisille tauluille on tyypillistä värin ja muodon ekspressiivisyys; hänen teoksistaan mainittakoon Syysmetsä (1950). Dalbon ateljee sijaitsee Pirttikylän kotiseutumuseon alueella. Teatterissa Dalbon näyttämötehtäviä olivat muun muassa Tolari (näytelmässä Stockflötarna) ja Karenin (Anna Karenina).
Aiheesta muualla

Museiportalosterbotten.fi
Kirjava.fng.fi
Uppslagsverket.fi (Arkistoitu – Internet Archive)
Vesiliirto

Rengas noussut vesiliirtoon
Auto vesiliirrossa
Vesiliirto on ilmiö, jossa auton tai muun tiekulkuneuvon renkaat nousevat vauhdissa tien pinnalla olevan vesikerroksen päälle. Tällöin renkaan ja tien pinnan välinen kitka pienenee niin pieneksi että kulkuneuvon ohjattavuus häviää, minkä seurauksena se jatkaa etenemistä liikemäärän suuntaan eikä ole ohjattavissa. Kun kitka palaa, seurauksena saattaa olla voimakas ja ennalta-arvaamaton nykäisy, jonka johdosta ajoneuvo voi ajautua pois ajokaistalta. Vesiliirron syntymiseen vaikuttavat vesikalvon paksuus, ajonopeus ja renkaan kuviointi. Kaikki renkaat joutuvat vesiliirtoon kun vettä on riittävästi, kun ajonopeus ylittää tietyn rajan, renkaan pintakuvio ei enää ehdi syrjäyttää vettä pois renkaan alta.
Välttääkseen ajoneuvon ajautumisen ojaan tai vastaantulevien kaistalle, ohjauspyörää ei tulisi kääntää, koska kun kitka palautuu renkaan ja tien välille ajoneuvo kääntyy välittömästi sinne minne rattia on käännetty, joka johtaa yleensä tieltä suistumiseen. Suositeltu ohje on, että jalka tulisi ottaa kaasupolkimelta ja painaa kytkin pohjaan joka vähentää vauhtia, sekä pitää ohjaussuunta samana ettei auto lähde heittelehtimään.
Vesilinna

Vesilinna on useista vesitorneista Suomessa käytetty nimitys. Se voi tarkoittaa ainakin seuraavia:
Jyväskylän vesilinna
Riihimäen vesilinna
Turun vesilinna
Helsingin vanha vesilinna eli Alppilan vesitorni, josta on saanut nimensä Linnanmäki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vesilinna”, voi hakea sivunnimihaulla, laajalla sivunnimihaulla tai tekstihaulla.
Luigi Bianchi

Luigi Bianchi
Luigi Bianchi (18. tammikuuta 1856 Parma, Italia – 6. kesäkuuta 1928 Pisa, Italia) oli italialainen matemaatikko. Hän oli vuodesta 1886 professori Pisan yliopistossa, jossa hän tutki differentiaaligeometriaa. Hän laati useita oppikirjoja. Hän oli vuodesta 1900 aikakauskirjan Annali di matematica päätoimittaja.
Bianchille myönnettiin 1883 Italian tiedeakatemian Accademia Nazionale delle Scienzen matematiikkapalkinto.
Teokset (valikoima)

Lezioni di geometria differenziale, 1894, 2. p. 1902–1903
Lezioni sulla teoria dei funzioni di variabili complesse, 1901
Lezioni sulla teoria dei gruppi continui, 1903
Aiheesta muualla

Kuvia tai muita tiedostoja aiheesta Luigi Bianchi Wikimedia Commonsissa
Vesilinja

Plimsollin merkit laivan rungon kyljessä.
Vesilinja on raja, jossa aluksen runko kohtaa veden pinnan. Se on myös erityinen merkintä joka tunnetaan myös kansainvälisenä lastilinjana, Plimsollin lastimerkkinä tai vesilinjana, joka osoittaa rajan, jolla alus voi olla kuormattu laillisesti eri vesityypeissä ja lämpötiloissa kun alus turvallisesti säilyttää nosteen ja ottaa huomioon vaarallisia aaltoja joita saattaa syntyä. Vaihteleva veden lämpötila vaikuttaa aluksen runkoon; koska kylmempi vesi on tiheämpää kuin lämpimämpi vesi joka antaa enemmän nostetta. Samalla tavalla, makea vesi on vähemmän tiheää kuin merivesi joka samalla vähentää nosteen vaikutusta.
Vesiliikenne

Rahtialus Reinillä. Laivaliikenne on osa vesiliikennettä.
Vesiliikenne on vedessä tapahtuvaa liikennettä. Usein puhutaan tarkemmin laivaliikenteestä, vaikka vesiliikenteeseen luetaan kuuluvaksi muutkin vesikulkuneuvot. Vesikulkuneuvoja eli aluksia ovat esimerkiksi laivat, veneet, lautat, ilmatyynyalukset ja sukellusveneet. Vesiliikenteellä on saavutettavissa muiden liikennemuotojen näkökulmasta hankalastikin saavutettavat kolkat, kunhan ne sijaitsevat veden äärellä. Se on erityisen merkittävä liikennemuoto rahdinkuljetuksen osalta, sillä rahtilaivojen suuri kuljetuskapasiteetti mahdollistaa yksikkökohtaisten kuljetuskustannusten alhaisuuden ja täten kannattavan liikennöinnin. Merkittävä osa vesiliikenteestä on myös matkustajaliikennettä, jokia jaetaan edelleen linjaliikenteeseen ja risteilyihin. Mannertenvälisen lentoliikenteen kehittyminen on vähentänyt hitaamman linjaliikenteen kysyntää huomattavasti.
Viktor Damm

Viktor Abraham Damm (19. syyskuuta 1864 Helsinki – 8. joulukuuta 1944 Helsinki) oli suomalainen urheiluvaikuttaja. Hän perusti vuonna 1887 Suomen ensimmäisen työväenurheiluseuran Helsingin Ponnistuksen jota hän johti noin 20 vuotta. Hän oli aloitteentekijänä valtakunnallisen suomenkielisen urheiluliiton SVULin perustamisessä ja suurten voimistelujuhlien järjestämisessä, jotta urheiluharrastus leviäisi myös tavallisen kansan keskuuteen.
Viktor Damm työskenteli useita vuosikymmeniä Helsingin eteläisen suomalaisen seurakunnan seurakuntatalon vahtimestarina. Damm julkaisi lentokirjasen Perustakaa voimisteluseuroja sekä uraauurtaneen teoksen Voimistelun käsikirja työväen seuroja varten.
Julkaisuja

Omalla nimellä:
Entiset Ponnistajat. Entiset Ponnistajat, Helsinki 1927
Ponnistajain laulu eli Kalevan kiistat eli Ponnistakaa!. Tekijä, Helsinki 1927
Virsi Luukon pojasta 19 18/9 28. "Ponnistuksen" pesäkunta, Helsinki 1928
Värsy Jannesta: Johan August Ellalan 50-vuotispäivänä 22. III. 1929. Entiset Ponnistajat, Helsinki 1929
Fredrik Mattsson'in haudalla 9. 3. 1930. Entiset Ponnistajat, Helsinki 1930
Hannes Saarelaisen haudalla 7. IX. 1930. Entiset Ponnistajat, Helsinki 1930
Virsi Koivunpojasta 16. VI. 1931. Entiset Ponnistajat, Helsinki 1931
Gustaf Olof Rutqvist 60-vuotias 17. XI. 1931. Entiset Ponnistajat, Helsinki 1931
Kaarlo Husgafvel'ille hänen 50-vuotispäivänään 4. 8. 1931. Entiset Ponnistajat, Helsinki 1931
Kustaa Aatu Ryynäsen 60-vuotispäivänä 4. X. 1931. Entiset Ponnistajat, Helsinki 1931
Paperikukkia puisilla saksilla leikeltyjä: Akseli Ek'in 50-vuotispäivänä 6. IV. 1931. Entiset Ponnistajat, Helsinki 1931
Vanhojen konkarien paraatimarssi. Tekijä, Helsinki 1931
Virsi voittajasta Viktor Faleniuksen 60-vuotispäivänä 27. XI. 1931. Entiset Ponnistajat, Helsinki 1931
Värsy Vesaselle 28. VII. 1931. Entiset Ponnistajat, Helsinki 1931
Aleksanteri Malmivaaran haudalla 10. 4. 1932. Entiset Ponnistajat, Helsinki 1932
Kangastuksia Juho Halosen 70-vuotispäivänä 1. X. 1932. Entiset Ponnistajat, Helsinki 1932
Luikkauksia Johan Adolf Ahovaaran 70-vuotispäivänä 25. VIII. 1932. Entiset Ponnistajat, Helsinki 1932
Näkinkiviä: Kustaa Erland Nilsson'in 60-vuotispäivänä 30. VII. 1932. Entiset Ponnistajat, Helsinki 1932
Ponnistajalle ja Ponnistajain kuskaajalle juhliin meitä junijalle Matti Werner Lundström'ille 60-vuotispäivänä 28. II. 1932. Entiset Ponnistajat, Helsinki 1932
Professori Ivar Wilskman'in paarien ääressä 16. 4. 1932. Entiset Ponnistajat, Helsinki 1932
Väläyksiä: Kustaa Adolf Aaltosen 60-vuotispäivänä 2. X. 1932. Entiset Ponnistajat, Helsinki 1932
Värsy Vaalikiven pojasta, Ponnistajan esikuvasta Johan Emil Vuorion 50-vuotispäivänä 8. II. 1932. Entiset Ponnistajat, Helsinki 1932
Yksi Klingeli Plingelille: Karl Gustaf Planström'in 60-vuotispäivänä 29. XI. 1932. Entiset Ponnistajat, Helsinki 1932
Nimimerkillä Kansalainen:
Perustakaa voimisteluseuroja!: ruumiinharjoitusten tarpeellisuudesta kansallemme: ehdotuksia ja neuvoja niitten edistämiseksi. Voimistelu- ja urheiluseura "Ponnistus" 1. Hamina 1897
Nimimerkillä Tammi Puttonen:
Virsi Wilskman'ista 19 26/2 29; tekijät Kaarlo Luukkonen, Tammi Puttonen ja Juho Halonen. Viktor Damm, Helsinki 1929
Nimimerkillä Tammiputtonen:
Työväen voimistelukirja seuroja varten. Voimistelu- ja urheiluseura "Ponnistus" 2. Helsinki 1898
Kirjallisuutta

Helge Nygrén: Viktor Damm ja hänen ponnistajansa : Helsingin Ponnistus 1887–1963 : muistojulkaisu Viktor Dammin 100-vuotissyntymäpäivänä 19.9.1964. Otava, 1964
Lounasseteli

Lounasseteli on maksuseteli, jolla voi maksaa aterian ravintolassa tai ruokakaupassa. Lounassetelin avulla työnantaja voi tarjota työntekijälle ravintoedun.
Historiaa

Setelin liikeidean oli kehittänyt brittiläinen John Hack vuonna 1954. Sveitsissä setelit otettiin käyttöön 1961. Ranskassa lounassetelistä tuli virallisesti hyväksytty luontoisetu vuonna 1967.
Suomessa Lounasseteli otettiin käyttöön vuonna 1974, kun ravintolaelinkeino ja Luottokunta perustivat Lounasseteli Oy:n.
Lounassetelit Suomessa

Suomessa on vuonna 2019 ainakin kolme lounassetelijärjestelmää: Edenred Finland Oy:n Lounasseteli , ePassi Lounas -sähköinen ravintoetu ja Smartum Oy:n Smartum Lounas. ePassin Lounas-etua voi hyödyntää noin 6 000 kahvilassa ja ravintolassa, Edenredin Lounasseteli käy maksuksi yli 14 500 ruokapaikassa ja Smartum Lounas yli 2 000 ravintolassa.  Lisäksi on sähköisiä maksujärjestelmiä tai nettiselainratkaisuja, jotka muistuttavat lounasseteliä.
Lounassetelillä voi maksaa aterioinnin ravintolassa. Niitä käytetään myös joissain ruokakaupoissa. Ruokakaupoissa lounassetelillä voi ostaa valmista annosruokaa, joka ei ole teollisesti pakattua, käytännössä siis lounasannoksia tai täytettyjä leipiä kaupan tuoretiskiltä. Lounassetelillä ei voi ostaa alkoholia tai tupakkatuotteita eikä myöskään makeisia, napostelutuotteita, eineksiä tai muita elintarvikkeita. Lounassetelistä ei saa vaihtorahaa eikä sitä vaihdeta rahaksi.[lähde? ]
Palvelun toimittaja perii komission setelistä.[lähde? ] Suomessa käytetään nykyisin paperisia lounasseteleitä ja/tai niiden sähköisiä vaihtoehtoja.
Lounassetelit Suomessa > Maksukorttiratkaisut

Edenred-kortti (ent. Ticket Lounas ja Ticket Duo) ja Smartum Saldo ovat paperisten lounassetelien vaihtoehtoja. Ne ovat luottokortin tapaisia prepaid-maksukortteja, jonka taustalla olevalle tilille työnantaja siirtää rahaa. Tiliä veloitetaan oston yhteydessä ostoksen todellisen summan mukaisesti. Tekniikaltaan kortit ovat sirukortteja. Nämä kortit käyvät noin 10 000 ruokapaikassa.